5. EKSAMITE, ARVESTUSTE JA KAITSMISTE KORRALDUS  5.1. Õpiväljundeid hinnatakse eksamitel, arvestustel,  kaitsmisel, kus saadud   hinded fikseeritakse hindamisprotokollis. Hinnata võib ka jooksva õppetöö  käigus toimuvaid kontrolltöid, referaate, esseesid jne, mida ei kanta  protokolli, ent mis võivad olla aluseks eksami või arvestuse hinnete  kujunemisele. Teadmiste kontrolli vormid on iga õppeaine jaoks määratud  õppekavas ning ainekavas.  5.2. Õppeaine hindamise vormid on diferentseeritud hindamine ehk eksam ja mittediferentseeritud hindamine ehk arvestust. Arvestuse edukas  läbimine märgitakse tähisega "P", läbikukkumine aga "IC".  Hindamissüsteem, hinnete skaala:  Protsendiline väärtus hinne   100 - 91 A   90 - 81 B   80 - 71 C   70 - 61 D  60 - 51 E  "F" tähistab läbikukkumist, puudulikku hinnet - õpilastel puudub miinimumteadmiste tase  Iga kursuse hindepallid korrutatakse selle kursuse arvestuspunktidega. Kõikide kursuste keskmise hinde saamiseks jagatakse saadud korrutiste summa  arvestuspunktide summaga.  Diplomi saamiseks peab keskmine hinne olema vähemalt 2,0.  5.3. Positiivsele hindele sooritatud eksami või arvestustöö kordussooritus on  on võimalik vaid kokkuleppel õppejõuga ning uus hinne ei saa olla kõrgem kui B.  5.4. Õppejõud teeb ainekursust alustades üliõpilastele teatavaks eksami (arvestustöö) läbiviimise vormi ning nõuded, mis on eksamile lubamise eelduseks.  5.5. Üldjuhtumil eksami või arvestuse mittesooritamine ühes õppeaines ei välista eksamite või  arvestuste sooritamist ettenähtud tähtaegadel teistes õppeainetes (juhul, kui teaduskonna eksamite korraldus ei sätesta teisiti).  5.5. Eksamitele mitteilmumisel tehakse protokolli üliõpilase kohta märge "mitteilmunud". "IC" pannakse lõpetamata kursuse puhul välja kaks nädalat pärast semestri lõppu (kui ei ole eraldi kokkulepet õppejõuga). Eksamil keelatud abivahendeid kasutanud üliõpilaste eksamiprotokolli kantakse mitterahuldav hinne.  5.6. Kolmandal korral eksami sooritamise eest tuleb tasuda 300  krooni.  5.7. Pärast kolmekordset ühe ja sama õppeaine eksami või arvestuse negatiivsele hindele sooritamist üliõpilane eksmatrikuleeritakse. Reimmatrikuleerimisel on õigus sooritada samas õppeaines üks kord.  5.8. Eksamineeritaval on õigus:  - esitada eksami või arvestuse tulemustega mittenõustumisel kirjalik protest õppenõukogule kahe tööpäeva jooksul pärast eksami või arvestuse tulemuste väljakuulutamist. Õppenõukogu lahendab küsimuse ühe nädala jooksul pärast avalduse esitamist.  -  taotleda eksami või arvestuse sooritamiseks komisjoni moodustamist. Eksamineeritav esitab õppenõukogule põhjendatud taotluse komisjoni moodustamiseks. Vajadusel moodustatav 3-liikmeline komisjon.  - tutvuda oma kirjaliku tööga kahe tööpäeva jooksul alates eksami tulemuste väljakuulutamist.  Eksamineerijal on õigus:  - määrata eksamineerimise vorm (suuline või kirjalik) ja kord (piletid või küsitlus).  - eemaldada üliõpilane eksamilt või arvestuselt keelatud abivahendite või kaaslaste  abi kasutamise eest.  5.9. Lõpueksamile või diplomitöö kaitsmisele lubamise eelduseks on   õppekava kõigi ülejäänud õppeainete läbimine ja praktikate sooritamine.  Lõpueksami ja diplomitöö sisulised nõuded ja vastuvõtva komisjoni  kinnitab rektor.